Խոսեպ Գվարդիոլա
Խոսեպ (Պեպ) Գվարդիոլա-ի-Սալա (կատալաներեն՝ Josep Guardiola i Sala, 18 հունվարի, 1971 թ., Սանպեդոր, Կատալոնիա, Իսպանիա), իսպանացի նախկին ֆուտբոլիստ, մարզիչ, որպես խաղացող՝ Իսպանիայի վեցակի չեմպիոն։ 2009 և 2011 թվականներին ճանաչվել է աշխարհի լավագույն ֆուտբոլային մարզիչ։ Բարսելոնայի հետ նվաճել է Իսպանիայի չեմպիոնի երեք տիտղոս, երկու անգամ հաղթել է Չեմպիոնների Լիգայում։

Կենսագրություն 

Իր կարիերայի մեծ մասը Պեպն անցկացրել է իսպանական «Բարսելոնայում», որի կազմում նվաճել է Իսպանիայի չեմպիոնի 6 տիտղոս և 2 անգամ դարձել է Իսպանիայի գավաթակիր։ Գվարդիոլան «Բարսայում» խաղացել է 4 համարի մարզաշապիկով։

«Բարսայի» կազմում Գվարդիոլան 1992 թ. դարձել է նաև Չեմպիոնների Լիգայի գավաթակիր, ընդ որում, դա «Բարսելոնայի» եվրագավաթային առաջին տիտղոսն էր։ 1997 թվականին նվաճել է ՈՒԵՖԱ-ի գավաթակիրների գավաթը, 2 անգամ էլ դարձել է ՈՒԵՖԱ-ի սուպեր գավաթի հաղթող։

2001 թ. Գվարդիոլան լքում է «Բարսան»՝ տեղափոխվելով Իտալիա, հետո նա խաղացել է նաև Քաթարում և Մեքսիկայում, որտեղ և 2006 թ. ավարտել է կարիերան, ինչից հետո էլ սկսել է մարզչական կարիերան։

Մարզչական կարիերա 

2007 թ. ամռանը Գվարդիոլան ստանձնեց «Բարսելոնա Բ»-ի մարզչական ղեկը, որը հանդես էր գալիս Իսպանիայի 4-րդ դիվիզիոնում (Tercera División)։ 2007-2008 մրցաշրջանում ակումբը Պեպի գլխավորությամբ հաղթեց այդ մրցաշարում և տեղափոխվեց Իսպանիայի 3-րդ դիվիզիոն (Segunda División B)։ Պեպի հաջողությունները աննկատ չմնացին, և 2008 թ. ամռանը նա «Բարսելոնայի» գլխավոր մարզչի դերում փոխարինեց Ֆրենկ Ռայկարդին։ 2012 թ. ապրիլի 27-ին պաշտոնապես հայտարարեց, որ լքում է «Բարսելոնան»։ Մեկ տարի հանգստանալուց հետո ստանձնեց Մյունխենի «Բավարիայի» ղեկը։

2016թ. փետրվարի 1-ին Գվարդիոլան պայմանագիր կնքեց անգլիական «Մանչեսթր Սիթի»-ի հետ՝ տարեկան ստանալով 20 միլիոն եվրո գումար։ Հենց նույն տարում «Մանչեսթր Սիթի»-ն դարձավ անգլիայի չեմպիոն։

Նվաճումները որպես ֆուտբոլիստ
Բարսելոնա
 Լա Լիգա  (6)՝ 1990/91, 1991/92, 1993/94, 1997/98, 1998/99
 Կոպա դել Ռեյ  (2)՝ 1996/97, 1997/98
 Իսպանիայի Սուպերգավաթ  (4)՝ 1992, 1993, 1995, 1997
 Չեմպիոնների Լիգա  (1)՝ 1991/92
 Եվրոպայի գավաթակիրների գավաթ՝ 1996/97
 ՈՒԵՖԱ Սուպեր գավաթ  (2)՝ 1992, 1997

Իսպանիայի հավաքական՝ 1992 թ. Օլիմպիական չեմպիոն

Ծանոթագրություններ 

Բարսելոնայի ֆուտբոլիստներ
Ֆուտբոլի կիսապաշտպաններ
Իսպանացի ֆուտբոլային մարզիչներ
Բարսելոնա ՖԱ մարզիչներ
Բավարիա Մյունխեն ՖԱ մարզիչներ
Ռոմայի ֆուտբոլիստներ
Իսպանացի ֆուտբոլիստներ
Ֆուտբոլային մարզիչներ այբբենական կարգով
Իսպանիայի հավաքականի ֆուտբոլիստներ
Պրեմիեր Լիգայի մարզիչներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ
Իսպանիացի օլիմպիական չեմպիոններ